armvectores/hy_wikipedia_2023 huggingface dataset:
Գիլբերտ Սթրենգ

Ուիլիամ Գիլբերտ Սթրենգ (անգլ.՝ Gilbert Strang, նոյեմբերի 27, 1934(1934-11-27), Չիկագո, Իլինոյս, ԱՄՆ), հայտնի է որպես Գիլբերտ Սթրանգ կամ Գիլ Սթրենգ, ամերիկացի
մաթեմատիկոս, ով ունի իր ահռելի ներդրումը վերջավոր տարրերի տեսության, տատանումների հաշվարկի, տրոհման վերլուծության և գծային ալգորիթմների տեսության մեջ։ Ունի յոթ հրատարակած գիրք մաթեմատիկայի մասին։ Սթրենգը աշխատել է, որպես պրոֆեսոր Մասաչուսեթսի տեխնոլոգիական ինստիտուտում։ Դասավանդում է գծային հանրահաշվ, հաշվողական գիտություն, ճարտարագիտություն։ Նրա դասախոսությունները հասանելի են MIT OpenCourseWare կայքում։


== Կրթություն ==
S.B. 1955-Մասաչուսեթի Տեխնոլոգիական Ինստիտուտ
Բ. Ա., Մ. Ա., 1957 թ.- Բալլիոլի քոլեջ, Օքսֆորդ
1959 թ., Կալիֆորնիայի համալսարան, Լոս Անջելես։ Դիսերտացիա. «Խառը սահմանային արժեքի խնդիրների լուծման մեթոդներ»


== Համալսարանի պաշտոններ ==
Մասաչուսեթի Տեխնոլոգիական Ինստիտուտի մաթեմատիկայի պրոֆեսոր (1962-)
Պատվավոր անդամ- Բալլիոլի քոլեջ, Օքսֆորդ


== Մրցանակներ և պարգևներ ==
Ռոդոսի գիտնական (1955 թ.)
Ալֆրեդ Պ. Սլոանի հատուկ մրցանակ (1966-1967 թթ.)
Պարգևատրվել է Ամերիկայի մաթեմատիկական ասոցիացիայի կողմից (1976 թ.)
Պատվավոր պրոֆեսոր- Սիեն Ջիոթունգի համալսարան, Չինաստան (1980 թ.)
Պարգևատրվել է Ամերիկյան արվեստի և գիտությունների ակադեմիայի կողմից (1985 թ.)
Պատվավոր անդամ-Բալլիոլի քոլեջ, Օքսֆորդի համալսարան (1999 թ.)
Պատվավոր անդամ-Իռլանդական մաթեմատիկական ընկերություն (2002 թ.)
Պարգև արժանավոր ծառայության համար Արդյունաբերական եւ կիրառական մաթեմատիկայի միության կողմից (2003 թ.)
Ֆորդի մրցանակ (2005 թ.)
Պարգևատրվել է ԱՄՆ-ի հաշվարկային մեխանիկայի ասոցիացիայի կողմից (2005 թ.)
Հաիմո մրցանակ- Ամերիկայի մաթեմատիկական ասոցիացիա (2007 թ.)
Սու Բուչին մրցանակ- Միջազգային կոնգրես (ICIAM, 2007 թ.)
Հենրիկի մրցանակ (2007 թ.)
Պարգևատրվել է Գիտությունների ազգային ակադեմիայի կողմից (2009 թ.)
Ամերիկյան Մաթեմատիկական ընկերության անդամ (2012 թ.)
Արդյունաբերական և կիրառական մաթեմատիկայի ընկերության աշխատակից (2009 թ.)


== Ծառայություններ ==
Արդյունաբերական և կիրառական մաթեմատիկայի միության նախագահ (1999, 2000)
ԱՄՆ Մաթեմատիկայի ազգային կոմիտեյի ամբիոնի վարիչ (2003-2004)
Մաթեմատիկայի ամբիոն, Ազգային գիտական ​​հիմնադրամում աշխատել է, որպես (NSF) խորհրդատվական խմբի անդամ
Աբելի մրցանակային հանձնաժողով (2003-2005)


== Հրապարակումներ ==


=== Գրքեր ===
«Դիֆերենցիալ հավասարումներ և գծային հանրահաշիվ» (գարուն 2014) http://math.mit.edu/dela/
«Հաշվարկները գծային հանրահաշվում» (2012)
«Գլոբալ տեղորոշման ալգորիթմներ», Կա Բորեին (2012)
«Հաշվապահական գիտություն և ճարտարագիտություն» (2007)
«Գծային հանրահաշիվ և GPS» Կայի Բորի հետ (1997)
«Գծային հանրահաշվի ներածություն» (1993, 1998, 2003, 2009, 2016)
«Հաշվարկ »(1991, 2010)
«Գծային հանրահաշիվ և դրա կիրառումը» (1976, 1980, 1988, 2005)
«Կիրառական մաթեմատիկայի ներածություն» (1986)
«Վերջավոր տարրերի մեթոդի վերլուծություն», Ջորջ Ֆոքսի հետ (1973, 2008)։


== Ծանոթագրություններ ==
Եֆիմ Վոլկով

Եֆիմ Եֆիմովիչ Վոլկով (ռուս.՝ Ефим Ефимович Волков, ապրիլի 4 (16), 1844, Սանկտ Պետերբուրգ, Ռուսական կայսրություն - փետրվարի 17, 1920(1920-02-17), Պետրոգրադ, Խորհրդային Ռուսաստան), ռուս գեղանկարիչ-բնանկարիչ, Գեղարվեստական շրջիկ ցուցահանդեսների ընկերության անդամ (1879), Գեղարվեստի կայսերական ակադեմիայի իսկական անդամ (1895) և ակադեմիկոս (1899)։


== Կենսագրություն ==

Եֆիմ Վոլկովը ծնվել է 1844 թվականի մարտի 23-ին (ապրիլի 4-ին) Սանկտ Պետերբուրգում։ Կրթություն է ստացել Գեղարվեստի կայսերական ակադեմիայում, այնուհետև կատարելագործել է իր արվեստը բնօրինակից էտյուդներ նկարելով։ 1870 թվականին ցուցահանդեսին ներկայացրած «Տեսարան Պետերբուրգի ծայրամասերում» (ռուս.՝ «Вид в окрестностях Петербурга») նկարի համար ակադեմիայից ստացել է ոչ դասային (ազատ) նկարչի կոչում։ 1878 թվականին դարձել է Գեղարվեստական շրջիկ ցուցահանդեսների ընկերության անդամ և այդ ժամանակից ի վեր ամեն տարի մասնակցել է ընկերության կազմակերպած ցուցահանդեսներին՝ համարվելով Ռուսաստանի և մասնավորապես հյուսիսային Ռուսաստանի բնության լավագույն նկարիչներից մեկը։ 1884 թվականին մահացել է Վոլկովի դուստրը։ Այդ ծանր վշտից հետո միայն 1888 թվականին է նա կարողանում կնոջ հետ ճանապարհորդության մեկնել։ Նա լինում է Հունաստանում, Թուրքիայում, Եգիպտոսում ու Պաղեստինում, որտեղ ստեղծում է ծովանկարներ։ Ավելի ուշ նրանք ուղևորվում են Պովոլժիե։
1895 թվականին Եֆիմ Վոլկովը դարձել է Գեղարվեստի ակադեմիայի իսկական անդամ, իսկ չորս տարի անց ստացել է ակադեմիկոսի կոչում։ Արյունոտ կիրակիի դեպքերից հետո պերեդվիժնիկների գործունեությունն սկսում է հսկվել ոստիկանության կողմից, նրանց, ինչպես և Վոլկովի ստեղծագործությունների նկատմամբ հետաքրքրությունը մարում է։ Եֆիմ Վոլկովը մահացել է 1920 թվականի փետրվարի 17-ին Պետրոգրադում։
Եֆիմ Վոլկովի ամենահայտնի աշխատանքներից են՝ «Անտառում գարնանը» (ռուս.՝ «В лесу по весне», 1878), «Անտառի ճանապարհնն աշնանը» (ռուս.՝ «Лесная дорога осенью», 1880), «Անտառ ճահճի վրա» (ռուս.՝ «Лес на болоте», 1881), «Լուսաբացին» (ռուս.՝ «На рассвете», 1882, Ֆ. Տերեշչենկոյի սեփականություն), «Խաղաղ օր» (ռուս.՝ «Тихий день», 1882, Սան Դոնատոյի իշխանի՝ Պ. Դեմիդովի սեփականություն), «Վաղ ձյուն» (ռուս.՝ «Ранний снег», 1883), «Անտառային գետակ» (ռուս.՝ «Лесной ручей», 1885) և այլն։
Եֆիմ Վոլկովի ստեղծագործությունները պահվում են Տրետյակովյան պատկերասրահում («Ճահիճն աշնանը» (ռուս.՝ «Болото осенью»), «Վաղ ձյուն» (ռուս.՝ «Ранний снег»), «Աշուն» (ռուս.՝ «Осень»)) և Ռուսական պետական թանգարանում («Գետի վրա», ռուս.՝ «Над рекой»)։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==

Биография на сайте «Арт-каталог»
Волков Ефим Ефимович на портале «Воскресный день»
Նիկոսիա համայնքի պուրակներ

Նիկոսիա համայնքի պուրակներ, Կիպրոսի Հանրապետության ամենամեծ համայնքային պուրակներն են։ Այգիներ արհեստական են աճեցված և այն բաց է 1969 թ-ից սկսած։ Այն գտնվում է Նիկոսիա քաղաքի կենտրոնում։


== Պատկերասրահ ==

		
		
		


== Աղբյուրներ ==
Nicosia municipal gardens (անգլ.)
Բուլիո ին Մոնտե

Բուլիո ին Մոնտե (իտալերեն՝ Buglio in Monte), կոմունա Իտալիայում՝ Լոմբարդիա մարզի Սոնդրիո գավառում։ Սահմանակից է Արդեննո, Բերբենո դի Վալտելինա, Կիեզա ին Վալմալենկո, Կոլորինա, Ֆորկոլա, Տոռե դի Սանտա Մարիա, Վալ Մազինո համայնքներին։ Բնակչության թվաքանակը 2014 թվականի տվյալներով եղել է 2.035, բնակչության խտությունը կազմում է 75 մարդ/կմ²։ Զբաղեցնում է 27 կմ² տարածք։ Փոստային ինդեքս՝ 23010, հեռախոսային կոդ՝ 0342:


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Մոնեզիլյո

Մոնեզիլյո (իտալ․՝ Monesiglio) կոմունա Իտալիայում, Պիեմոնտ մարզի Կունեո գավառում։
Բնակչությունը 765 մարդ է (2008 թվականի տվյալներով)։ Բնակչության խտությունը 63 մարդ/կմ² է։ Տարածքը 12 կմ² է։ Փոստային ինդեքսը՝ 12077։ Հեռախոսային կոդ՝ 0174։
Բնակավայրի հովանավորն է համարվում սուրբ առաքյալ Անդրեյը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս. 0174 92108
Էլեկտրոնային փոստ. non disponibile
Պաշտոնական կայք. http://www.comune.monesiglio.cn.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Դալյոկոե (այլ կիրառումներ)

Դալյոկոե, կարող է վերաբերել՝

Դալյոկոե - գյուղ, Ուկրաինայի Կիրովոգրադի մարզի Նովոուկրաինկայի շրջանում
Դալյոկոե - գյուղ, Ուկրաինայի Ղրիմի Ինքնավար Հանրապետության Չեռնոմորսկոեի շրջանում
Բրիստոլ Բեյ շրջան (Ալյասկա)

Բրիստոլ Բեյ շրջան (անգլ.՝ Bristol Bay Borough), ԱՄՆ Ալյասկա նահանգի 18 վարչական միավորներից մեկը։ Ընդհանուր տարածությունը 1.308 կմ² է, բնակչությունը՝ 1.258 մարդ (2009 թ. տվյալներով)։ Շրջկենտրոնն է Նակնեկ բնակավայրը։ Կազմավորվել է 1962 թ.։
(913) Օտիլա

(913) Օտիլա (անգլ.՝ Otila), աստերոիդ աստերոիդների հիմնական գոտում։ Հայտնաբերվել է 1919 թվականի մայիսի 19-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,197059 ա. մ., առավելագույնը մոտենում է 1,8213 ա. մ. հեռավորության վրա և հեռանում 2,5728 ա. մ.։ Արեգակի շուրջ մեկ ամբողջական պտույտ է կատարում 1189,49 երկրային օրվա ընթացքում, իր ուղեծրով շարժվելով միջինում 0,30265 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,81° անկյուն։
Օտիլա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(913) Օտիլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
12-րդ հյուսիսային զուգահեռական

12-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 12°-ի անկյուն։ 
Անցնում է Աֆրիկայով, Ասիայով, Հնդկական օվկիանոսով, Խաղաղ օվկիանոսով, Կենտրոնական Ամերիկայով, Հարավային Ամերիկայով և Ատլանտյան օվկիանոսով։ 

Այս զուգահեռականի բոլոր կետերն ունեն հյուսիսային լայնության 12° (հս.լ. 12°) կոորդինատը։
Այս զուգահեռականի լայնության մեկ աստիճանին համապատասխանում է 108 903 մ, ընդհանուր երկարությունն է 39 205 կմ, ինչը կազմում է հասարակածի երկարության 97.8%-ը։


=== Ցերեկվա տևողությունը ===
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝

ամառվա արևադարձի ժամանակ՝ 12 ժամ 50 րոպե
ձմեռվա արևադարձի ժամանակ՝ 11 ժամ 25 րոպե


=== Զուգահեռականով հատվող տարածքները ===
Բուրքինա Ֆասո
Նիգեր, մոտ 15 կմ
Բենին
Նիգեր
Նիգերիա
Քամերուն
Չադ
Սուդան
Հարավային Սուդան
Սուդան
Եթովպիա
Ջիբութի
Հնդկական օվկիանոս, Ադենի ծոց, Արաբական ծով
Հնդկաստան
Հնդկական օվկիանոս, Բենգալական ծովածոց
Հնդկաստան
Հնդկական օվկիանոս
Մյանմար
Թայլանդ
Թայլանդի նեղուց
Թայլանդ
Կամբոջա
Վյեթնամ
Հարավ-Չինական ծով
Փիլիպիններ
Խաղաղ օվկիանոս
Նիկարագուա
Կարիբյան ծով
Կոլումբիա
Կարիբյան ծով
Վենեսուելա
Կարիբյան ծով
Գրենադա
Ատլանտյան օվկիանոս
Գվինեա Բիսաու
Գվինեա
Մալի, մոտ 3 կմ
Գվինեա
Մալի
Գվինեա
Մալի
Բուրքինա Ֆասո
Մալի, մոտ 1 կմ
Բուրքինա Ֆասո


== Տես նաև ==
13-րդ հյուսիսային զուգահեռական
11-րդ հյուսիսային զուգահեռական


== Ծանոթագրություններ ==
Սրեբրենիկ (համայնք)

Անվան այլ կիրառումների համար տե՛ս՝ Սրեբրենիկ (այլ կիրառումներ)Սրեբրենիկ համայնք (բոս․՝  և խորվ.՝ Opština Srebrenik, սերբ.՝ Општина Сребреник), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Սրեբրենիկ քաղաքը։


== Բնակչություն ==
1991 թվականի մարդահամարի տվյալների համաձայն՝ համայնքում բնակվում է 40 896 մարդ։


== Տես նաև ==
Բոսնիա և Հերցեգովինայի Դաշնության համայնքներ


== Ծանոթագրություններ ==


== Գրականություն ==
Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.


== Արտաքին հղումներ ==
Saopćenje Federalnog saveza za statistiku 9.septembar 2009. godine
Սրեբրենիկ համայնքի պաշտոնական կայքէջ (բոսն.)
Նիկոլ Կլավելու

Նիկոլ Կլավելու (ֆր.՝ Nicole Claveloux, հունիսի 23, 1940(1940-06-23)[…], Սենտ Էտիեն), ֆրանսիացի նկարիչ, պատկերազարդող և կոմիքսների հեղինակ։ Աշխատանքներն առաջին անգամ ներկայացրել է 1960 թվականի վերջին, հայտնի է դարձել «Ալիսը Հրաշքների աշխարհում» գրքի պատկերազարդմամբ, 1974 թվականին։


== Կենսագրություն ==
Նիկոլ Կլավելուն ծնվել է Սենտ Էտիենում, որտեղ էլ սովորել է կերպարվեստ։ 1966 թվականին տեղափոխվել է Փարիզ, որտեղ աշխատել է որպես կոմիքների հեղինակ և նկարիչ-պատկերազարդող տարբեր ամսագրերում, այդ թվում` «Պլանետ» (Planète), «Ուկապի» (Okapi), «Մարի Քլեր» (Marie Claire) պարբերականներում.:
Նկարազարդման նրա ոճը ներառում է ինչպես գունային փսիխոդելիկ օգտագործում, այնպես էլ` սև և սպիտակ գույներով բարդ պատկերումներ։
Կլավելուի աշխատանքներն ընդգրկվել են ցուցահանդեսներում։ Դրանցից են` «Նիկոլ Կլավելու և ընկերությունը» (ֆր. «Nicole Claveloux et compagnie», 1995) ցուցահանդես Վիլյորբանում և «Էրմելյո» մեդիա գրադարանում կայացած հետահայաց ցուցադրությունը։


== Որոշ աշխատանքներ ==
Le Voyage extravagant de Hugo Brisefer (1967)
Ալիսը Հրաշքների աշխարհում (1972), պատկերազարդող
La Main verte (1978)
Սպանություն Մորգ փողոցում (1981), պատկերազարդող
Dedans les gens (1993)
Alboum (1998), պատկերազարդող
Morceaux choisis de la Belle et la Bête (2003), պատկերազարդող
Mon Gugus à moi (2004), պատկերազարդող
Un roi, une princesse et une pieuvre (2005), պատկերազարդող
Professeur Totem et docteur Tabou (2006), պատկերազարդող
Gargantua (2007), պատկերազարդող
Confessions d’un monte-en-l’air, (2007), պատկերազարդող
Contes de la Fève et du Gland, (2010), պատկերազարդող
La Belle et la bête, (2013), պատկերազարդող
Nours, (2014), պատկերազարդող
Quel genre de bisous?, (2016)
The Green Hand and Other Stories (2017)


== Ծանոթագրություններ ==
Բելաշնիցա

Բելաշնիցա (բոս․՝ Bjelašnica), լեռ Բոսնիայում, հեռավորությունը Սարաևոից 25 կիլոմետր հարավ֊արևմուտք։ Գտնվում է Դինարյան բարձրավանդակում։ Լեռը տարածքում հայտնի է որպես լեռնադահուկային հանգստավայր։ 1984 թվականի ձմեռային օլիմպիական խաղերը տեղի են ունեցել Բելաշնիցայում։


== 1984 թվականի ձմեռային Օլիմպիական խաղեր ==
1978 թվականին անցկացվող Օլիմպիական խաղերի իրավունքը շահեց Սարաևոն։ Տղամարդկանց լեռնադահուկային սպորտի մրցույթը որոշված էր, որ պետք է կայանա Բելաշնիցայում։ Շինարարությունը սկսվեց 1980 թվականի հունիսի 10֊ին, և շահագործման հանձնվեց սեպտեմբերի 30-ին։ Սահուղիների ծախսերը կազմել են 361 570 000 հարավսլավյան դինար, և 129 803 000 դինար մամլո ծառայությունների կենտրոնը։


== Բոսնիական պատերազմ (1992-95) ==
Բոսնիական պատերազմի ժամանակ Սարաևոյի պաշարարումը սերբիական բանակի կողմից նպատակ ուներ պահպանել քաղաքի հիմնական բարձր կետերը՝ Բելաշնիցան և Իգմանը։ Բարձրության պահպանման համար տեղի են ունեցել կատաղի մարտեր։


== Ծանոթագրություններ ==
Բեթղեհեմ

Բեթղեհեմ (եբրայերեն՝ בֵּית לֶחֶם‎, Բեյթ-Լեղեմ, բառացի՝ Հացի տուն, արաբ․՝ بيت لحم‎‎, Բայթ Լաղմ, բառացի՝ Մսի տուն),  քաղաք Հորդանան գետի ձախ ափին։ Գտնվում է Պաղեստինի ազգային վարչակազմի ռազմական և քաղաքացիական հսկողության ներքո (А գոտի)։ Պաղեստինյան Բեթղեհեմ մարզի վարչական կենտրոնն է, ինչպես նաև՝ ուխտագնացության և զբոսաշրջության կենտրոն (Հիսուս Քրիստոսի ծննդավայրն է)։ Ընկած է պատմական Հուդա երկրամասի տարածքում, Երուսաղեմ քաղաքից 10 կիլոմետր դեպի հարավ, փաստացի՝ սահմանակից է այդ քաղաքին; Զբաղեցնում է 5,4 քառակուսի կիլոմետր տարածք։ 2007 թվականի տվյալներով՝ բնակչության թվաքանակը եղել է 24 949։
21-րդ դարի սկզբին Բեթղեհեմը դավանանքի տեսակետից գերազանցապես իսլամադավան է, սակայն այստեղ, նախկինի պես, պահպանվել է նաև քրիստոնյաների մեծաթիվ համայնքը։ Քաղաքի տնտեսության հիմքը զբոսաշրջությունն է, որ իր գագաթնակետին է հասնում Քրիստոսի ծննդյան տոնակատարության շրջանում։ Բեթղեհեմում գործում են 30-ից ավելի հյուրանոցներ, 300-ից ավելի արհեստանոցներ։ Քաղաքի հյուսիսային մուտքի մոտ գտնվում է Ռաքելի դամբանը՝  հուդայականության, քրիստոնեության և իսլամի կարևորագույն սրբություններից մեկը։

Բեթղեհեմ - Bethlehem - בית לחם - بيت لحم
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Էկտոր Կաստրո

Էկտոր Կաստրո (իսպ.՝ Héctor Castro, նոյեմբերի 29, 1904(1904-11-29), Մոնտեվիդեո, Ուրուգվայ - սեպտեմբերի 15, 1960(1960-09-15), Մոնտեվիդեո, Ուրուգվայ), ուրուգվացի նախկին ֆուտբոլիստ և մարզիչ։
13 տարեկանում էլեկտրական սղոցից վնասվածք է ստացել և զրկվել աջ ձեռքի թաթից։ Այդ պատճառով ստացել է միձեռանի (El manco) մականունը։


== Կարիերա և մրցանակներ ==
1928 թվականի օլիմպիական չեմպիոն։ 1930 թվականի ֆուտբոլի աշխարհի առաջնության չեմպիոն։ Կաստրոն առանց ձեռքի ֆուտբոլի աշխարհի միակ չեմպիոնն է։ Աշխարհի առաջնություններում Ուրուգվայի ֆուտբոլի ազգային հավաքականի առաջին գոլի հեղինակն է։ Հարավային Ամերիկայի կրկնակի չեմպիոն։ Որպես խաղացող 3 անգամ դարձել է Ուրուգվայի չեմպիոն։
Հանդես է եկել ուրուգվայական «Նասիոնալ» և արգենտինական «Էստուդիանտես» ակումբներում։
Ֆուտբոլիստի կարիերայի ավարտից հետո անցել է մարզչական աշխատանքի։ Նրա մարզչական ղեկավարությամբ «Նասիոնալ» ակումբը 5 անգամ դարձել է Ուրուգվայի չեմպիոն։


== Ծանոթագրություններ ==
Ագասկիր

Ագասկիր (ռուս.՝ Агаскыр), գյուղ Ռուսաստանի Խակասիա հանրապետության Օրջոնիկիձեևսկի շրջանի կազմում։
Բնակչությունը 2004 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիսուևո

Սիսուևո (ռուս.՝ Сысу́ево), գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(4355) Մեմֆիս

(4355) Մեմֆիս (անգլ.՝ Memphis), աստերոիդ աստերոիդների հիմնական գոտում։ Հայտնաբերվել է 1960 թվականի հոկտեմբերի 17-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,571565 ա. մ., առավելագույնը մոտենում է 2,4601 ա. մ. հեռավորության վրա և հեռանում 2,683 ա. մ.։ Արեգակի շուրջ մեկ ամբողջական պտույտ է կատարում 1506,24 երկրային օրվա ընթացքում, իր ուղեծրով շարժվելով միջինում 0,239005 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4355) Մեմֆիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պերեսելե

Պերեսելե (ռուս.՝ Переселье), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 24 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քրիստիան Նուշի

Քրիստիան Նուշի (ալբ․՝ Kristian Nushi, հուլիսի 21, 1982(1982-07-21)[…], Klina, Peja District, Կոսովո), ֆուտբոլիստ Կոսովոյից։


== Կենսագրություն ==
Քրիստիան Նուշին ծնվել է 1982 թվականի հուլիսի 21-ին Կոսովոյի Կլինա քաղաքում։ Ֆուտբոլով զբաղվել սկսել է իր հայրենիքում՝ խաղալով «Պրիշտինա» ակումբում։ 1999 թվականին՝ 17 տարեկան հասակում, Քրիստիան Նուշին տեղափոխվել է Շվեյցարիա, որտեղ խաղացել է «Շպից» թիմի կազմում՝ մասնակցելով Բեռն կանտոնի առաջնություններին։ 2002/03 մրցաշրջանում Նուշին տեղափոխվել է շվեյցարական Սուպերլիգայի «Վիլ» ակումբ։ Շվեյցարական գլխավոր լիգայում Նուշին առաջին անգամ խաղացել է 2002 թվականի դեկտեմբերի 1-ին. նա մասնակցել է «Տուն» ակումբի հետ հանդիպմանը՝ փոխարինման դուրս գալով խաղի 80-րդ րոպեին։ Սուպերլիգայում իր առաջին գոլը Քրիստիան Նուշին խփել է 2004 թվականի փետրվարի 22-ին՝ ամրապնդելով «Վիլի» առավելությունը «Կսամակսի» նկատմամբ։ 2004 թվականի ապրիլի 12-ին «Վիլը» դարձել է 2003/2004 մրցաշրջանի Շվեյցարիայի գավաթակիր՝ եզրափակչում հաղթելով «Գրասհոփեր» ակումբին։ Նուշին խաղացել է ակումբի համար այդ պատմական հանդիպման բոլոր 90 րոպեներին։ Սակայն 2003/04 մրցաշրջանի արդյունքներով «Վիլը» լքել է Սուպերլիգան, և հաջորդ երեք տարիները Նուշին խաղացել է Չելենջ լիգայում։ 2007 թվականի ամռանը Քրիստիան Նուշին վերադարձել է Սուպերլիգա՝ տեղափոխվելով «Արաու» ակումբ։ Այդ ակումբի կազմում նա խաղացել է 2 տարի, ինչից հետո սկսել է խաղալ «Սանկտ Գալեն» ակումբի կազմում։ 2014 թվականին Քրիստիան Նուշին տեղափոխվել է «Վինթերթուր» ակումբ, իսկ 2016 թվականին՝ «Տուգեն» ակումբ։
Կոսովոյի ազգային հավաքականի կազմում Քրիստիան Նուշին առաջին անգամ խաղացել է 2007 թվականի հունիսի 15-ին՝ մասնակցելով Սաուդյան Արաբիայի հավաքականի դեմ ընկերական խաղին, ոչ տեղի է ունեցել Անկարայում։ Նուշիի՝ տուգանայինից խփած գոլը միակն է եղել այդ հանդիպման ժանանակ և հաղթանակ է բերել Կոսովոյի հավաքականին։


== Ելույթների վիճակագրություն ==


=== Հավաքականում ===
Ընդհանուր՝ 5 խաղ / 1 գոլ (national-football-teams.com և eu-football.info)


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում (անգլ.)
Քրիստիան Նուշիի էջը soccerway.com կայքում (անգլ.)
Քրիստիան Նուշիի էջը transfermarkt.com կայքում (անգլ.)
Ռաբի

Անվան այլ կիրառումների համար տե՛ս՝ Ռաբի (այլ կիրառումներ)Ռաբի, գյուղ Արևմտյան Հայաստանում, Բիթլիսի վիլայեթի Սասունի Հազզո-Խաբլջոզ գավառակում։
Ռաբին ուներ 5 կանգուն եկեղեցի։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Նորիկ Լևոնյան

Նորիկ Համազասպի Լևոնյան (հոկտեմբերի 5, 1947(1947-10-05), Բաղդադ, Իրաքի թագավորություն), հայ բանաստեղծ, թարգմանիչ։ Հայաստանի Գրողների միության անդամ (1984)։


== Կենսագրություն ==
Նորիկ Լևոնյանը ծնվել է 1947 թվականին, Բաղդադում։ Սովորել է Բեյրութի առևտրի և լեզուների տեխնիկումում։ 1971 թվականին հայրենադարձել է և հաստատվել Էջմիածնում։ Լևոնյանի ստեղծագործությունները, արաբերենից կատարած թարգմանությունները պարբերաբար տպագրվել են գրական հանդեսներում, հեռարձակվել ռադիոյով, ներկայացվել են «Կարդում է թարգմանիչը» հեռուստատեսային հաղորդաշարով։


== Երկեր ==
«Փորագրություններ աշնան պատերին» (1981)
«Երգեր ձմռան դարպասի մոտ» (1986)
«Խոսքեր դատարկ դահլիճում» (1994)ԹԱՐԳՄԱՆՈՒԹՅՈՒՆՆԵՐ

Մահմուդ Դարվիշ, «Թռչունները մեռնում են Գալիլիայում» (1989)


== Մրցանակներ ==
Ռուբեն Սևակի անվան մրցանակ, 1995
ՀԳՄ «Գրական վաստակի համար» մեդալ 2007


== Ծանոթագրություններ ==
Ռաֆայել Հարությունյան (ֆիզիոլոգ)

Անվան այլ կիրառումների համար տե՛ս՝ Ռաֆայել Հարությունյան (այլ կիրառումներ)Ռաֆայել Հարությունի Հարությունյան (մայիսի 15, 1926(1926-05-15), Երևան, Հայկական ԽՍՀ, ԱԽՖՍՀ, ԽՍՀՄ - մարտի 25, 1989(1989-03-25), Երևան, Հայկական ԽՍՀ, ԽՍՀՄ), հայ ֆիզիոլոգ, ճառագայթակենսաբան։ Բժշկական գիտությունների դոկտոր (1966), պրոֆեսոր (1976): ՀԽՍՀ առողջապահության նախարարության գիտաբժշկական խորհրդի նախագահ  (1978-1989):


== Կենսագրություն ==
Ռաֆայել Հարությունյանը ծնվել է 1926 թվականի մայիսի 15-ին, Երևանում։ 1951 թվականին ավարտել է Երևանի բժշկական ինստիտուտը։ 1969 թվականից եղել է ՀԽՍՀ առողջապահության նախարարության ճառագայթակենսաբանության ԳՀ բաժանմունքի փորձարարական արյունաբանության լաբորատորիայի վարիչ, 1973-1984 թվականներին՝ բաժանմունքի վարիչ։
Աշխատանքները վերաբերում են օրգանիզմի արյունաստեղծման գործընթացների, նյարդահումորալ կարգավորման և ներքնածին խթանիչների ֆունկցիոնալ նշանակության հարցերին։ Համահեղինակ է ռուս-հայերեն ֆիզիոլոգիական (1977) և ռուս-հայերեն ֆիզիոլոգիական բացատրական (1979) բառարանների։


== Մահ ==
Ռաֆայել Հարությունյանը մահացել է 1989 թվականի մարտի 25-ին, Երևանում։


== Երկեր ==
Գերմարզվածությունը, նրա բուժումը և պրոֆիլակտիկան։ (Մեթոդական նամակ)։ Երևան։ Պետհրատ, 1958։
Ռուս-հայերեն ֆիզիոլոգիական բառարան։ Վ. Զ. Գրիգորյան, Ս. Կ. Կարապետյան, Ռ. Հ. Հարությունյան, խմբ.՝ Է. Ս. Անդրեասյան, Հայկական ֆիզիոլոգիական ընկերություն,  Գիտա-տեխնիկական տերմինաբանության խորհուրդ, Երևան։ ՀԽՍՀ ԳԱ հրատարակչություն, 1977։
Ռուս-հայերեն ֆիզիոլոգիական բացատրական բառարան։ Վ. Զ. Գրիգորյան, Ս. Կ. Կարապետյան, Ռ. Հ. Հարությունյան, Երևան, ՀԽՍՀ ԳԱ հրատարակչություն, 1979։
Լևոն Օրբելի։  Երևան։ Հայաստան, 1982։
Միխայիլ Վասիլևիչ Լոմոնոսով։ Կյանքը և ստեղծագործությունը, Գ. Ե. Պավլովա, թարգմ.՝ Հ. Հ. Մարտիրոսյան, խմբ.՝ Ռ. Հ. Հարությունյան, առաջաբ.՝ Ե. Պ. Վելիխով, ՀԽՍՀ ԳԱ, Երևան, ՀԽՍՀ ԳԱ հրատարակչություն, 1986։


== Ծանոթագրություններ ==
Կալինովկա (գյուղ, Նովոարխանգելսկի շրջան)

Անվան այլ կիրառումների համար տե՛ս՝ ԿալինովկաԿալինովկա (ուկրաիներեն՝ Калинівка), գյուղ Ուկրաինայի Կիրովոգրադի մարզի Նովոարխանգելսկի շրջանում։
2001 թվականի տվյալներով Կալինովկա գյուղում բնակվում էր 37 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիլիչկի

Պիլիչկի (ռուս.՝ Пилички), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օքլենդ (այլ կիրառումներ)

Օքլենդ տեղանուն է, որ կարող է վերաբերել հետևյալ բնակավայրերին՝

Օքլենդ, (անգլ.՝ Oakland [ˈoʊklənd]), քաղաք է ԱՄՆ-ի արևմտյան մասում, Կալիֆոռնիա նահանգում։
Օքլենդ, Նոր Զելանդիայի ամենամեծ քաղաքն է։
Կատիրքյոյ

Կատիրքյոյ, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ադամովկա (գյուղ, Պոգրեբիշչեի շրջան)

Անվան այլ կիրառումների համար տե՛ս՝ Ադամովկա (այլ կիրառումներ)Ադամովկա (ուկրաիներեն՝ Адамівка), գյուղ Ուկրաինայի Վիննիցայի մարզի Պոգրեբիշչեի շրջանում։
2001 թվականի տվյալներով Ադամովկա գյուղում բնակվում էր 638 մարդ։ Բնակավայրը զբաղեցնում է 0,399 կմ² տարածք։ Բնակչության խտությունը կազմում էր 1599 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջոն Հենրի Օ′Հարա

Ջոն Հենրի Օ′Հարա (անգլ.՝ John Henry O'Hara, հունվարի 31, 1905(1905-01-31)[…], Պոտսվիլ, Փենսիլվանիա, ԱՄՆ - ապրիլի 11, 1970(1970-04-11)[…], Փրինսթոն, Մերսեր շրջան, Նյու Ջերսի, ԱՄՆ), ամերկյան գրող։ Առավել հայտնի է իր առաջին «Ժամադրություն Սամարայում» (անգլ.՝ Appointment in Samarra, 1934) վեպով և «Բաթերֆիլդ-8» (անգլ.՝ BUtterfield 8, 1935) հայտնի վեպերի հեղինակ։


== Կենսագրություն ==
Ջոն Հենրի Օ′Հարան ծնվել է Պոտսվիլլ փոքր քաղաքում, որը գտնվում է Փենսիլվանիա նահանգում։ 1934 թվականին, երբ Մեծ ճգնաժամի տարիներն էին, նրանց ընտանիքը սնանկացել է, իսկ հայրը՝ մահացել։ Այս հանգամանքը խոչընդոտել է Օ′Հարային ավարտել Եյլի համալսարանը, քանի որ չի կարողացել վճարել ուսման վարձը։
Գրողի իր գործունեության ընթացքում գրել է տասնյակից ավելի վեպեր, պատմվածքներ և պիեսներ։
Մահացել է Փրինսթոն (Նյու Ջերսի)ում 1970 թվականին սրտանոթային հիվանդությունից։


== Լրագրողական գործունեություն ==
Օ′Հարան որպես լրագրող աշխատել է մի քանի թերթերի հրատարակչություններում, փորձել է իր ուժերը որպես կինոքննադատ և ռադիոմեկնաբան։ Նյու Յորք գնալուց հետո սկսել է գրել հետևյալ ամենշաբաթյա թերթերի համար՝  New York Magazine, Time և Collier′s Weekly։ 1934 թվականին հրապարակել է իր առաջին վեպը՝ Տեսակցություն Սամարայում  (Սամարան քաղաք է Իրաքում)։
Երկրորդ համաշխարհային պատերազմի ժամանակ եղել է զինվորական լրագրող։ 


== «Հանդիպում Սամարայում» վեպ ==
«Հանդիպում Սամարայում» վեպը Օ′Հարայի առաջին և նրան ճանաչում բերած վեպն է։ Նկարագրում է միջին դասի ամերիկացիների կյանքը 1920-ական թվականներին։ Գրվել է 1934 թվականին։ Սկզբնական վերնագիրը եղել է «Դժոխային պուրակ», սակայն վերանվանել է, երբ կարդացել է Սոմերսեթ Մոեմի «Շեպպի»  (1933) երեք գործողությամբ պիեսը, որտեղ Մոեմը տրամաբանական շղթայով հիմնավորում է պիեսի միջով կարմիր թելով անցնող այն միտքը, որ անհնար է ճակատագիրը փոխել։ Օ′Հարան իր վեպը սկսում է հենց նույն տողերով, ինչով ավարտվում է Մոեմի պիեսը․

Օ′Հարան այս բնաբանով մատնանշել է վեպի գլխավոր հերոսուհու՝ Ջուլիանա Ինգլիշի մահվան անխուսափելիությունը։ 
2007 թվականին «Հանդիպում Սամարայում» վեպն ընդգրկվել է 20-րդ դարի 100 լավագույն անգլերեն վեպերի շարքում։ 2011 թվականին գիրքը ներառվել է 1923 թվականից ի վեր անգլերեն գրված 100 լավագույն վեպերի ցանկում, որը կազմել է Թայմ ամսագիրը։


== Օ′Հարան որպես ֆիլմերի սցենարիստ ==
Օ′Հարան, բացի գեղարվեստական ստեղծագործություններից և լրագրողական աշխատանքներից, գրել է նաև ֆիլմերի սցենարներ։ 1940 թվականին գրել է Ջոուի բարեկամը վեպը,  իսկ հետո գրել է նույնանուն մյուզիքլի լիբրետտոն, որը մեծ հաջողություն է ունեցել Բրոդվեյ (թատրոն)ում՝ Ջին Քելլիի գլխավոր դերակատարությամբ, իսկ 1957 թվականին էկրանավորվել է։ Ֆիլմում գլխավոր դերերը կատարել են Ֆրենկ Սինատրան և Ռիտա Հեյուորթը։ 


== Մատենագրության ընտրանի ==


== Ծանոթագրություններ ==


== Հղումներ ==
Кожевников В.М., Николаев П.А. Литературный энциклопедический словарь / В.М. Кожевников, П.А. Николаев — М. : Советская Энциклопедия, 1987. — 670 с.
Кэтрин ван Спэнкерен «Краткая история американской литературы»
Джон О"Хара (անգլ.) Internet Movie Database կայքում
Աստերոիդների ցանկ (243901-244000)

Աստերոիդների ցանկ (243801-243900)  • Աստերոիդների ցանկ  • Աստերոիդների ցանկ (244001-244100)
 Աստերոիդների ցանկ (243801-243900)  • Աստերոիդների ցանկ  • Աստերոիդների ցանկ (244001-244100)
(7177) 1990 TF

(7177) 1990 TF, աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 9-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 2,688509 ա. մ., առավելագույնը մոտենում է 2,1718 ա. մ. հեռավորության վրա և հեռանում 3,2052 ա. մ.։ Արեգակի շուրջ մեկ ամբողջական պտույտ է կատարում 1610,15 երկրային օրվա ընթացքում, իր ուղեծրով շարժվելով միջինում 0,223582 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7177) 1990 TF աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ընձուղ

Ընձուղ, հայկական արական անուն։ Առաջացել է հայերեն ընջուղ՝ «երինջ» բառից։


== Գործածություններ ==
Ընձուղ, հայ զինակիր կամ թիկնապահ Ներսես պատրիկի՝ Հուստինիանոս կայսեր զորավարի։ Ըմշամարտեց Գոթաց Կոկաս հսկայի հետ և 552 թվականին սպանեց նրան։


== Ծանոթագրություններ ==
Վիլեն Աստվածատրյան

Վիլեն Արմենի Աստվածատրյան (մայիսի 19, 1933(1933-05-19), Երևան, Հայկական ԽՍՀ, ԱԽՖՍՀ, ԽՍՀՄ - հուլիսի 19, 2006(2006-07-19), Երևան, Հայաստան), հայ բժիշկ, մանկաբույժ։ Բժշկական գիտությունների դոկտոր (1968), պրոֆեսոր (1970), ԽՍՀՄ ԲԳԱ թղթակից (1986 թվականից՝ ՌԴ ԲԳԱ), ՀՀ ԲԳԱ (1998) անդամ։ ՀԽՍՀ գիտության վաստակավոր գործիչ (1981), ՀԽՍՀ պետական մրցանակի դափնեկիր (1976)։


== Կենսագրություն ==

1956 թվականին ավարտել է Երևանի բժշկական ինստիտուտի բուժական ֆակուլտետը, որից հետո աշխատել է Երևանի № 2 մանկական հիվանդանոցում։ 1970-1974 թվականներին եղել է ԵԲԿԻ մանկաբուժության, 1974 թվականից՝ ԵՊԲՀ մանկաբուժության № 1 ամբիոնների վարիչ, 1973-1975 թվականներին՝ ուսումնական գծով պրոռեկտոր, 1975-1987 թվականներին՝ ռեկտոր, 1998 թվականից, միաժամանակ՝ Պարբերական հիվանդության մանկական հանրապետական կենտրոնի ղեկավար։ ՀՀ մանկաբույժների գիտական ընկերության նախագահ (1976 թվականից), Մանկաբույժների համամիութենական ընկերության նախագահության անդամ (1974-1991), ՀԽՍՀ բուհերի ռեկտորների խորհրդի փոխնախագահ, Երեխաների և դեռահասների առողջության պահպանման ընկերակցության փոխնախագահ (1998 թվականից)։


== Գիտական գործունեություն ==
Վիլեն Աստվածատրյանն ավելի քան 150 գիտական աշխատանքների հեղինակ է։ Նրա աշխատանքները վերաբերում են երեխաների ռևմատիզմին, արյան, երիկամների, լյարդի, հիվանդություններին, լեղուղիների բորբոքային հիվանդությունների, վերին շնչուղիների վիրուսային ինֆեկցիաների բուժման և կանխարգելման ժամանակ ինտերֆերոնի և նրա խթանիչների ազդեցության, բրոնխաթոքային պաթոլոգիայով հիվանդ երեխաների իմունոլոգիական ցուցանիշների ուսումնասիրություններին։
Վիլեն Աստվածատրյանն առաջինն է նկարագրել երեխաների պարբերական հիվանդությունը։


== Մրցանակներ ==
ՀԽՍՀ պետական մրցանակ (1976 թ.)
ՀԽՍՀ գիտության վաստակավոր գործիչ (1981 թ.)
«Ժողովուրդների բարեկամության» շքանշան
Մխիթար Հերացու անվան մեդալ


== Երկեր ==
Մանկական հիվանդություններ, Ե., 1975 թ.
Առողջ մանուկ, Ե., 1982 թ.
Բժշկական էթիկա, Ե., 1984 թ. (համահեղինակ)։
Կլինիկական մանկաբուժություն, Ե., 1987 թ.
Восполительные заболевания желчных путей у детей, Е., 1971 թ.


== Ծանոթագրություններ ==
Մալինովո (գյուղ, Զավյալովսկի շրջան)

Անվան այլ կիրառումների համար տե՛ս՝ Մալինովո (այլ կիրառումներ)Մալինովո (ռուս.՝ Малиново), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 105 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արմինե Մինասյան

Արմինե Միքայելի Մինասյան (հունվարի 1, 1953(1953-01-01), Երևան, Հայկական ԽՍՀ, ԽՍՀՄ), հայ բժիշկ-նեֆրոլոգ, պուլմոնոլոգ, բժշկական գիտությունների դոկտոր, պրոֆեսոր։ Երևանի Մխիթար Հերացու անվան պետական բժշկական համալսարանի ներքին հիվանդությունների (պուլմոնոլոգիա և նեֆրոլոգիա) ամբիոնի վարիչ։


== Կենսագրություն ==
Արմինե Մինասյանը ծնվել է 1953 թվականի հունվարի 1-ին Երևանում։ 1959-1969 թվականներին սովորել է Երևանի Պուշկինի անվան թիվ 8 միջնակարգ դպրոցում։ 1969 թվականին ընդունվել է Երևանի պետական բժշկական համալսարանի ընդհանուր բժշկության ֆակուլտետ, որն ավարտել է 1975 թվականին։ 1975-1976 թվականներին անցել է ինտերնատուրա։
1976-2011 թթ. աշխատել է ներքին հիվանդությունների ամբիոնում որպես ասիստենտ, դոցենտ
1983 թ. թեկնածուական թեզի պաշտպանություն և հաստատում,
2005 թ. ստացել է դոցենտի գիտական կոչում բժշկագիտություն մասնագիտությամբ,
2015 թ. ստացել է դոկտորի գիտական աստիճան բժշկագիտություն մասնագիտությամբ,
2016 թ. ստացել է պրոֆեսորի գիտական կոչում բժշկագիտություն մասնագիտությամբ,
2011թ.-ից մինչ օրս Ներքին հիվանդությունների (պուլմոնոլոգիա և նեֆրոլոգիա) ամբիոնի վարիչ, բ. գ. դ., պրոֆեսոր խորհրդատու «Սուրբ Գրիգոր Լուսավորիչ » ԲԿ-ում։


== Գիտական գործունեություն ==
1983 թ. թեկնածուական թեզի պաշտպանություն
1976 թ. մինչ օրս մասնակցություն բազմաթիվ բժշկական համաժողովների, կոնգրեսների Հայաստանում և արտերկրում (ESC, UEG )
1996 թ. USA, N. Y., Albany - պետական բժշկական կենտրոն
Որակավորում սրտաբանության եւ գաստրոէնտերելոգիայի ոլորտում
1975 թ.-ից մինչ օրս 9 ձեռնարկ (7` անգլերենով), 80 գիտական հոդված
2010 թ. AAF/OMI Program: Internal Medicine seminar
2014 թ. OMI Observership in Cardiology


== Մրցանակներ ==
ԵՊԲՀ-ի ոսկե մեդալ, 2010
Թերապևտների եվրոպական ասոցիացիայի դիպլոմ, 2016


== Ծանոթագրություններ ==
Պատահար հուլիսին

Պատահար հուլիսին, 1982 թվականին Հայֆիլմ կինոստուդիայում նկարահանված ֆիլմ։


== Սյուժե ==
Մարդը հինգերորդ հարկից ընկել ու ջարդուխուրդ չի եղել։ Բժիշկը ասում է, որ նրա մեջ թռչուն է ծնվել։ Շրջապատին զվարճացնելով՝ նա թռչելու ապարդյուն փորձեր է անում։ Եվ մի անգամ իսկապես թռչում է...


== Դերասաններ և նկարահանող անձնակազմ ==


=== Նկարահանող անձնակազմ ===
ռեժիսոր - Գեորգի Կևորկով
սցենարիստ - Ռ. Աղաջանյան և Գեորգի Կևորկով
օպերատոր - Ռուդոլֆ Վաթինյան
մոնտաժ - Ս. Ջոնյան
երաժշտությունը - Արմեն Սմբատյան
դեկորացիաները - Գ. Մանուկյան
հնչյունային օպերատոր - Աննա Դրոժենկո


=== Դերասանական անձնակազմ ===
Լեոնիդ Սարկիսով
Գալյա Նովենց
Էդուարդ Գասպարյան
Կիմ Երիցյան
Արմեն Բայաթյան


== Տեխնիկական և այլ տվյալներ ==
Երկիրը Հայաստան
Լեզուն հայերեն
Ֆիլմը գունավոր
Տևողություն - 20 րոպե, ժապավենի երկարությունը՝ 571 մետր
Ձայնը - մոնո
Պրեմիերան կայացել է 04.01.1983
Օբերելսբախ

Օբերելսբախ (գերմ.՝ Oberelsbach), կոմունա Գերմանիայում՝ Բավարիա երկրամասում։
Ենթարկվում է Ստորին Ֆրանկոնիայի վարչական կենտրոնին։ Մտնում է Ռյոն Գրաբֆելդ շրջանի կազմի մեջ։ Բնակչությունը՝ 2752 մարդ (դեկտեմբերի 31, 2010 թվական) ։ Զբաղեցնում է  67,66 կմ² տարածք։ Թվային ինդեքս՝ 09 6 73 149։


== Ծանոթագրություններ ==


== Արտաքին հղումներ ==
Պաշտոնական կայք Archived 2007-09-27 at the Wayback Machine.
The Dark Fields

«The Dark Fields»` իռլանդացի գրող Ալան Գլիննի (անգլ. Alan Glynn) առաջին վեպը։ Առաջին անգամ հրատարակվել է անգելերով, 2001 թվականին, Little, Brown and Company հրատարակչությունում։ 2011 թվականին, ռեժիսոր Նիլ Բյորգերը, վեպի հիման վրա նկարահանել է «Limitless» ֆիլմը։ Էկրանավորման նախամուտքից առաջ վեպը վերահրատարակվել է։


== Վեպի կառուցվածք ==
Վեպը բաժանված է 28 գլուխների, որոնք միավորված են 4 մասով։ Գիրքը նվիրված է իռլանդացի երգչուհի Էնյային։
Պատմությունը ներկայացվում է Էդդի Սփինոլայի դեմքով, նա հիշում է այն մասին, թե ինչպես է փոխվում իր կյանքը «MDT-48» հոգեկան դեղամիջոցի ընդունումից հետո։


== Սյուժե ==
Մի օր, Էդդին հանդիպում է իր նախկին կնոջ ամուսնուն՝ Վերնոն Գենտին։ Վերնոնի խոսքերով, նա կապված է թմրանյութերի վաճառքի հետ և, որպես խորհրդատու, ընդունվել է դեղագործության ընկերությունում։ Վերնոնը Էդդիին առաջարկում է նոր դեղամիջոց ընդունել, որը բարձրացնում է ուղեղի գործունեությունը։ Վերնոնին ճանաչելով, Էդդին սկզբում հրաժարվում է, սակայն հետո ընդունում է հաբը։ Ազդեցությունը իրեն երկար սպասել չի տալիս։ Հաջորդ օրը նա գնում է Վերնոնի մոտ՝ հերթական չափաբաժնի հետևից։ Սակայն, որոշ ժամանակ հեռանալուց և վերադառնալուց հետո, Էդդին Վերնոնին սպանված է գտնում։ Ոստիկանություն զանգելով, նա խուզարկում է բնակարանը «MDT-48»-ով պահոց է գտնում, որից հետո Էդդի կյանքը արմատապես փոխվում է։


== Կերպարներ ==
Էդդի Սփինոլա (անգլ. Eddie Spinola)՝ գլխավոր գործող անձ և պատմող։ Գրող, ապրում է Նյու Յորքում, աշխատում է «Կերր և Դեկստեր» հրատարակչությունում։
Վերնոն Գրանտ (անգլ. Vernon Gant)՝ Էդդիի նախկին կնոջ եղբայրը։ Թմրավաճառ։ Սպանվել է սեփական բնակարանում։
Մելիսա՝ Էդդիի նախկին կինը։
Կարլ Վան Լուն՝ «Վան Լուն և գործընկերներ» ընկերության գլխավոր տնօրեն։ Էդդիի գործատուն։
Գեննադիյ՝ ռուսական մաֆիայի անդամ։ Բորսայի խաղի համար Էդդիին վարկ է տվել։


== Էկրանավորում ==
Հիմնական հոդված․ Limitless (ֆիլմ)
Նիլ Բյորգերի «Limitless» ֆիլմը օգտագործում է կերպարներին և վեպի հիմնական գաղափարը, սակայն իրադարձությունների հաջորդականությունը և վերջաբանը փոխված են։


== Ծանոթագրություններ ==


== Արտաքին հղումներ ==
Limitless by Alan Glynn--Audiobook Excerpt on YouTube
Ջիբութիի դրոշ

Ջիբութիի դրոշը Ջիբութիի պետական խորհրդանիշներից է։ Այն սահմանված է Ջիբութիի Սահմանադրությամբ և դրոշի մասին օրենքով։ Կազմված է կանաչ, կապույտ, սպիտակ և կարմիր գույներից ՝ լայնքի և երկայնքի 2։3 հարաբերակցությամբ։ Ընդունվել է 1997 թվականի ապրիլի 27-ին։


== Աղբյուրներ ==
Flag of Djibouti (անգլ.)
Քլեր Փոյ

Քլեր Փոյ (անգլ.՝ Claire Elizabeth Foy, ապրիլի 16, 1984(1984-04-16), Ստոկպորտ, Մեծ Մանչեսթեր, Միացյալ Թագավորություն), անգլիացի դերասանուհի։ «Էմմի» և «Ոսկե գլոբուս» մրցանակների դափնեկիր, ինչպես նաև  BAFTA մրցանակի քառակի հավակնորդուհի։ Առավել հայտնի է «Թագուհի» (2016-17) ֆիլմում խաղացած Եղիսաբեթ 2-րդ թագուհու դերով։


== Վաղ կյանք և կրթություն ==
Քլեր Փոյը ծնվել է 1984 թվականի ապրիլի 16-ին Ստոկպորտում և մեծացել է Մանչեսթերում և Լիդսում։ Ավելի ուշ նրա ընտանիքը տեղափոխվել է  Բաքինգհեմշիր: Քլերը երեք երեխաներից ամենափոքրն է։ Հաճախել է Էյլսբերիի միջնակարգ դպրոց, որը նախատեսված է 12 տարեկանից բարձր աղջիկների կրթության համար, հետագայում սովորել է Լիվերպուլի Ջոն Մուրեսի անվան համալսարանում։ Սովորել է Օքսֆորդի դրամայի դպրոցի առաջին կուրսում։ 12-15 տարեկան հասակում Փոյը տառապել է անչափահասների ռևմատոիդ արթրիտով ։ Կրթությունն ավարտել է 2007 թվականին և որոշ ժամանակ ապրել է Փեքհեմում «թատերական ստուդիայի հինգ ընկերների հետ»։


== Կարիերա ==
Երբ Քլերը սովորում էր Օքսֆորդի դրամայի դպրոցում, մասնակցել է «Լավագույն Աղջիկներ», «Նավային բլուր», «Թեթև վարքագիծ» և «Աննորմալները» բեմադրություններին։ Հեռուստատեսությունում հայտնվելուց հետո իր առաջին պրոֆեսիոնալ թատերական առաջնաելույթն է կատարել  Պոլ Միլերի երեք ներկայացումներից երկուսում՝ «ԴՆԹ» (անգլ.՝ DNA) և «Հրաշք» (անգլ.՝ The Miracle) ֆիլմերում. երրորդը «Մանկիկ» (անգլ.՝ Baby Girl) ֆիլմն էր։
Քլերի հեռուստատեսային կարիերայի համար շրջադարձային է դարձել   BBC-ի «Փոքրիկ Դորիթ» մինի-սերիալի գլխավոր դերը, որի ընթացքում Փոյը առաջադրվել է RTS մրցանակի։ Հայտնի է նաև «Բուռն վարվել» հեռուստաֆիլմի՝ Թերրի Փրաթչեթի «Պահպանիր ապրանքանիշը» վեպի էկրանավորման շնորհիվ, որտեղ խաղացել է Հրեշտակ Դոբրոսերդի դերը։ Կատարել է Լեդի Պերսեֆոնի դերը «Վեր ու վար աստիճաններով» սերիալում։ 2011 թվականին Փոյը մասնակցել է միջնադարի մասին «Վհուկների ժամանակը» արկածային ֆիլմի նկարահանումներին, որտեղ մարմնավորել է երիտասարդ աղջկա՝ Աննայի դերը, որը մեղադրվում է կախարդության մեջ։ Նկարահանվել է նաև «Խոստումը» ֆիլմում, որը հարցազրույցներից մեկում անվանել է «բոլոր աշխատանքներից ամենասիրելին»։ 2014 թվականին NBC ալիքում կայացել է «Գանգ և ոսկորներ» սերիալի պրեմիերան, որի գլխավոր դերում Ջոն Մալկովիչն էր։ Քլերը խաղացել է Քեյթ Բալֆուրի դերը։ Նրա զուգընկերը կրկին դարձել է Ռիչարդ Քոյլը (նախկինում նրանք միասին խաղացել էն «Բուռն վարվել» ֆիլմում։
2015 թվականի սկզբին կայացել Է բրիտանացի գրող, Բուքերյան մրցանակի կրկնակի դափնեկիր Հիլարի Մենթելի «Գայլի սրահ» և «Տարեք դիակները» վեպերի հիման վրա նկարահանված «Գայլի սրահ» պատմական մինի սերիալի պրեմիերան, որում Փոյը խաղացել է Աննա Բոլեյնի դերը։


== Անձնական կյանք ==
2014-2018 թվականներին Փոյն ամուսնացած է եղել դերասան Սթիվեն Քեմփբել Մուրի հետ։ Նախկին ամուսինները ունեն դուստր` Այվի Ռոուզը։


== Ֆիլմագրություն ==


== Մրցանակներ և անվանակարգեր ==
Մրցանակների և անվանակարգերի ամբողջական ցուցակը IMDB.com կայքում


== Ծանոթագրություններ ==
Բալուկլի

Բալուկլի, գետակ Հյուսիսային Միջագետքում։ Հոսում է Ամիդ քաղաքի Թափախանա և Սալախանա թաղամասերով, աշխատեցնում տեղում և շրջակայքում եղած ջրաղացներն ու ոռոգում շուրջ 12000 բանջարանոցներ։


== Ծանոթագրություններ ==
Աղվորիկի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Աղվորիկ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 4 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Խորկովո

Խորկովո (ռուս.՝ Хорьково), գյուղ Ռուսաստանի, Արխանգելսկի մարզի Պրիմորսկի շրջանի կազմում։
Բնակչությունը 2010 թվականին գրանցված տվյալներով կազմում էր 341 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սարանչինո (գյուղ, Լոխովիցայի շրջան)

Սարանչինո (ուկրաիներեն՝ Саранчине), գյուղ Ուկրաինայի Պոլտավայի մարզի Լոխովիցայի շրջանում։ Բնակավայրը նախկինում նաև անվանվել է Պերովշչինա։
2001 թվականի տվյալներով Սարանչինո գյուղում բնակվում էր 39 մարդ։ Բնակավայրը զբաղեցնում է 0,28 կմ² տարածք։ Բնակչության խտությունը կազմում էր 139,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կորեկա

Կորեկա (իտալերեն՝ Coreca), գյուղական շրջան, նավահանգիստ Իտալիաի Կալաբրիայի մարզի Կոզենցա գավառի Ամանտեայի համայնքում։ Գտնվում է Տիրենյան ծովի ափին, տարածքը հիմնականում ժայռապատ հրվանդաններ են, իսկ հարթավայում ընկած է քաղաքի կենտրոնը։
Քաղաքի համար եկամտի աղբյուր է հանդիսանում տուրիզմը և հյուրանոցային համալիրները։ Կան նաև մի քանի փոքր ֆաբրիկաներ։


== Աշխարհագրություն ==


=== Սահմաններ և տարածք ===
Արևմուտքում Կորեկան մոտ է Տիրենյան ծովին, հարավում՝ Կամպորա Սան Ջովաննիի սահմանի մոտ շրջապատված է Ամանտեա քաղաքով։ Տարածքը հիմնականում քարքարոտ հրվանդան է, հարթավայրային հատվածում է գտնվում քաղաքի կենտրոնը։ Տարածքի մեջ մտնում են նաև լեռնոտ վայրեր և լայնեզր լողափեր։ Կլիման մեղմ է։


== Տնտեսություն ==
Կորեկայի, ինչպես նաև նրան կից գտնվող Կամպորա Սան Ջովաննիի տնտեսության առաջնային աղբյուրը զբոսաշրջությունն է ու հյուրանոցային գործունեությունը։ Հայտնի վայրերից են Կորեկայի ժայռերը։ Կան մի քանի փոքր գործարաններ, որտեղ արտադրվում է սնունդ, կահույք և սարքավորումներ։


== Պատմություն ==

Հին ժամանակներում, երբ առաջին հույն-կորնթոսցի բնակիչները ժամանեցին, նրանք բնակավայրն անվանեցին Κόρακας (Կորակաս), որը նշանակում է ագռավների վայր։ Սակայն տարածաշրջանում չկար ինքնավար բնակավայր, կար միայն Ager Caricum անվամբ մի փոքրիկ հանգրվան նավահանգիստով, որն այդ անունով որոշ քարտեզների վրա նշված էր մինչև 18-րդ դարի սկիզբ։ Այդ հանգրվանը գտնվում է Աեոլյան կղզիների Տեմեզա և Տերմինա ճանապարհների միջև, կղզիները գտնվում են Կորեկայի ափից 65 մղոն հեռավորության վրա։ Այս վայրը պահպանվել է  դարերի ընթացքում, բայց չի զարգացել։


== Գյուղակներ ==


== Տեսարժան վայրեր ==
1964 թվականի հոկտեմբերի 1-ին սկսել են Կորեկայի եկեղեցու շինարարական աշխատանքները, որոնք ավարտվել են 1965 թվականին։
2003 թվականի ապրիլի 2-ին, քաղաքային խորհրդի որոշմամբ, սկսվել է Կորեկայի հարպարակի շինարարությունը։


== Պատկերասրահ ==

		
		
		
		


== Ծանոթագրություններ ==


== Ծանոթագրություններ ==
Անգիոսպազմ

Անգիոսպազմ (անոթ + ձգում եմ), զարկերակների և մազանոթների պարբերական կծկում, որը խանգարում է հյուսվածքների և օրգանների արյունամատակարարմանը և սնուցմանը։


== Պատճառներ ==
Պատճառներն են՝ սիմպաթիկ նյարդային համակարգի գերգրգռվածությունը, արյան մեջ ադրենալինի և ադրենալինանման նյութերի ավելացումը։ Անգիոսպազմ նպաստում է անոթների պատերի ախտաբանական փոփոխությունների առաջացմանը (աթերոսկլերոզ)։
Կարող է առաջացնել հիպերտոնիկ հիվանդություն, անգար, կաթված, բրոնխային հեղձուկ, սրտամկանի ինֆարկտ։
Ֆլորանի դասընթաց

Ֆլորանի դասընթաց (ֆր.՝ Cours Florent), ֆրանսիական մասնավոր թատերական դպրոց։ 
Այն տեղադրված է Փարիզի հինգ վայրերում, 19-րդ և 20-րդ թաղամասերում (Արշրույի, Մատիսի և Ցանկապատների փողոցներում, Ժան Ժորեսի պողոտայում և Ուազի փողոցում)։ Բացի այդ, մասնաճյուղեր կան Մոնպելիեում, Լորմոնում՝ Բորդոյի մոտ և Բրյուսելում (Բելգիա)։ Այն առաջարկում է եռամյա մասնագիտական կրթության դասընթաց։


= Պատմություն =

Այս դպրոցը ստեղծել է 1967 թվականին Ֆրանսուա Ֆլորանը։ «Ազատ դասարանը», որը որոշ ժամանակ ղեկավարում էր Ֆրենսիս Հուստերը, նախկին ուսանողների ցուցակը և 1967 թվականից շարունակվող հաջողությունները Ֆրանսիայի Բարձրագույն ազգային դրամատիկ արվեստների կոնսերվատորիայի ընդունելության քննություններում, փառաբանեցին Ֆլորանի դասընթացը։ 2011 թվականի դեկտեմբերին դպրոցը միացավ Ստուդիալիս (այժմ՝ Գալիլեո համաշխարհային կրթություն) մասնավոր բարձրագույն ուսումնական հաստատությունների ասոցիացիայի «Արվեստ և ստեղծագործություն» բաժնին։


= Շրջանավարտներ և դասախոսներ =
Դպրոցի շրջանավարտների թվում կան այնպիսի նշանավոր դերասաններ, ինչպիսիք են Սոֆի Մարսո, Դանիել Օթոյ, Իզաբել Աջանի, Քրիստոֆեր Լամբեր, Դայան Քրյուգեր, Ժերար Լանվեն, Եվա Գրին  և շատ ուրիշներ։
Ֆլորանի դասընթացի ուսուցիչները թատրոնի եւ կինոյի մասնագետներ են, որոնց թվում՝ Ժան-Պիեռ Գառնիեր, Ժորժ Բեկոտ, Սիրիլ Անրեպ, Իզաբել Նանտի, Անտուան ​​Բասլեր և այլք։ Դպրոցը հրավիրում է վարպետության դաս անցկացնել միջազգային ականավոր ուսուցիչներին, ինչպիսին է Մարկ Բելը, և դերասաններին, ինչպիսիք են Օլիվյե Մարշալը և Ժիլ Լելուշը։ Որոշ հաջողակ շրջանավարտները որպես ուսուցիչներ նույնպես մասնակցում են ուսանողների կրթության մեջ։


= Ծանոթագրություններ =


= Արտաքին հղումներ =
Պաշտոնական կայք (ֆրանսերեն)
Օրդուբադ

Անվան այլ կիրառումների համար տե՛ս՝ Որդուար (այլ կիրառումներ)Օրդուբադ, Օրդվատ, Որդուար (տվյալ պահին կոչվում է ադրբ.՝ Ordubad Օրդուբադ), քաղաք ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետությունում, Որդուարի շրջանի վարչական կենտրոնը։ Պատմականորեն գտնվում է Մեծ Հայքի Վասպուրական նահանգի Գողթն գավառում։


== Բնակչություն ==


== Ճարտարապետություն ==
Որդուարում պահպանվել են դեռ XVIII-XIX դարերում Շահումյան, Կոմսոմոլսկի, Բագիրով և այլ փողոցներում կառուցված ժողովրդական տներ, որոնց թիվը կազմում է շուրջ 50 հատ։ Հիմնականում միահարկ կամ երկհարկ բազմասենյակ բնակելի տներ են, կառուցված աղյուսից և կիսամշակ քարից։ Մուտքերի և լուսամուտների շուրջը, ճակատներում և պատշգամբների վրա կան զարդաքանդակներՔաղաքում պահպանվել է 17-18-րդ դարերի կամուրջ։


== Ծանոթագրություններ ==
Գալինա Վոլյա

Գալինա Վոլյա (ուկրաիներեն՝ Галина Воля), գյուղ Ուկրաինայի Վոլինի մարզի Ստարովիժևի շրջանում։ Հիմնադրվել է 1887 թվականին։
2001 թվականի տվյալներով Գալինա Վոլյա գյուղում բնակվում էր 723 մարդ։ Բնակավայրը զբաղեցնում է 2088 կմ² տարածք։ Բնակչության խտությունը կազմում էր 346,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիրինչի Շիխլի

Բիրինչի Շիխլի, կամ Առաջին Շիխլի (ադրբ.՝ Birinci Şıxlı), գյուղ ներկայիս Ադրբեջանական Հանրապետության Ղազախի շրջանում։


== Պատմություն ==
Հիմնադրվել է 1999 թվականին։


== Բնակչություն ==
2009 թվականի մարդահամարի համաձայն գյուղում բնակվում է 3414 մարդ, այդ թվում՝ 1628 տղամարդ և 1786 կին։


== Տես նաև ==
Ղազախի շրջան


== Ծանոթագրություններ ==
Եվրոպայի առաջնության եզրափակիչ 1964

Եվրոպայի առաջնության եզրափակիչ 1964, Եվրոպայի առաջնության եզրափակիչ հանդիպում։ Տեղի է ունեցել 1964 թվականի հունիսի 21-ին Մադրիդի «Սանտիագո Բերնաբեու» մարզադաշտում։ Խաղում միմյանց դեմ մրցում էին Իսպանիայի և ԽՍՀՄ-ի ֆուտբոլի հավաքականները։ Չեմպիոն է դարձել Իսպանիայի հավաքականը, որը ԽՍՀՄ-ի հավաքականին հաղթել է 2։1 հաշվով։


== Խաղի հաշիվը ==


== Ծանոթագրություններ ==


== Արտաքին հղումներ ==
Եվրոպայի առաջնություն 1964
Լեբեսյու

Լեբեսյու (նորվ.՝ Lebesby), կոմունա (համայնք) Նորվեգիայի Ֆինմարք ֆյուլքեյում (մարզում)։ Կոմունայի վարչական կենտրոնը Հյոլեֆորդ քաղաքն է։ Պաշտոնական լեզուն համարվում է  Բուկմոլը։ Զբաղեցնում է 3458.26 կմ² տարածք։


== Լեբեսյուի զինանշանը ==
Լեբեսյու կոմունայի զինանշանը իրենից ներկայացնում է դեղին գույնով ներկված վահան, ներքևի մասը սուր, որի վրա պատկերված է ատամնավոր պարիսպ երկու աշտարակներով։


== Բնակչություն ==
Համաձայն 2016 թվականի մարդահամարի տվյալների՝ Լեբեսյու կոմունայում բնակվում է 1304 մարդ։ Վերջին 60 տարում բնակչության թվաքանակի նվազում է գրանցվել։


== Տնտեսություն ==
Լեբեսյու կոմունանյի տնտեսության հիմնական ճյուղն է ձկնաարդյունաբերությունը։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2011-05-13 at the Wayback Machine. (նորվեգերեն)